Majhni otroci velikokrat nimajo svojih mobitelov. V kolikor ima otrok na letovanju bratca ali sestrico pokličejo starše skupaj. V primerih majhnih otrok, ki nimajo te možnosti, se dogovorijo v skupini. Določen dan otroci po kosilu pokličejo starše z mobitela vzgojnega kadra. Vzgojitelj vpiše številko in vas pokliče. Seznani vas z željo otroka in vas prosi, da pokličete nazaj na številko s katere vas je klical. Takrat dobite na telefon otroka. Zaradi velikega števila otrok in tudi klicev drugih staršev so ti klici omejeni (klic naj traja cca 5 minut in klici so le določen dan v dogovoru z vzgojiteljem, saj v letovišču biva lahko tudi do 170 otrok.)